

**BALVU NOVADA PAŠVALDĪBA**

**BALVU NOVADA DOME**

Reģ. Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**PIELIKUMS**  
Balvu novada domes

2024.gada …

lēmumam (sēdes prot. Nr.\_\_,\_\_\_.§)

**Paskaidrojuma raksts**

**par Balvu novada domes 2024.gada … saistošo noteikumu Nr.\_\_\_\_\_\_/2024**

**“Grozījums Balvu novada domes 2023.gada 24.augusta saistošajos noteikumos Nr.13/2023 “Par pabalstiem bāreņiem un bez vecāku gādības palikušajiem bērniem un**

**audžuģimenēm Balvu novadā”” projektu**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Grozījums Balvu novada domes 2023.gada 24.augusta saistošajos noteikumos Nr.13/2023 “Par pabalstiem bāreņiem un bez vecāku gādības palikušajiem bērniem un audžuģimenēm Balvu novadā” projekts (turpmāk – Saistošie noteikumi)paredz izdarīt grozījumu Balvu novada domes 2023.gada 24.augusta saistošajos noteikumos Nr.13/2023 “Par pabalstiem bāreņiem un bez vecāku gādības palikušajiem bērniem un audžuģimenēm Balvu novadā” (turpmāk – Saistošie noteikumi Nr.13/2023), nosakot, ka pabalsta ikmēneša izdevumiem apmērs bārenim un bez vecāku gādības palikušajam bērnam pēc pilngadības sasniegšanas līdz 24 gadu vecumam ir vienāds ar likuma “Par sociālo drošību” 22.panta otrajā daļā noteikto minimālo ienākumu sliekšņa apmēru (noapaļots līdz pilniem euro), lai tas atbilstu Ministru kabineta 2005.gada 15.novembra noteikumos Nr. 857 "Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" (turpmāk – Noteikumi Nr.857), 24.13 un 24.14 pantos norādītajam formulējumam.  Noteikumu Nr.857 24.13punkts, nosaka, ja pilngadību sasniegušais bērns apgūst vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par likuma "[Par sociālo drošību](https://likumi.lv/ta/id/36850-par-socialo-drosibu)" [2.2 panta](https://likumi.lv/ta/id/36850-par-socialo-drosibu#p2_2) otrajā daļā noteikto minimālo ienākumu sliekšņa apmēru (noapaļots līdz pilniem *euro*), bet personām ar invaliditāti kopš bērnības nav mazāks par 30 procentiem (noapaļots līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī un 24.14punkts nosaka, ja pilngadību sasniegušais bērns apgūst augstākās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par likuma "[Par sociālo drošību](https://likumi.lv/ta/id/36850-par-socialo-drosibu)" [2.2 panta](https://likumi.lv/ta/id/36850-par-socialo-drosibu#p2_2) otrajā daļā noteikto minimālo ienākumu sliekšņa apmēru (noapaļots līdz pilniem euro), bet personām ar invaliditāti kopš bērnības nav mazāks par 30 procentiem (noapaļots līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī.  Šobrīd Saistošo noteikumu Nr.13/2023 18.punktā noteikts, ka pabalsta apmērs ikmēneša izdevumiem bārenim un bez vecāku gādības palikušajam bērnam pēc pilngadības sasniegšanas līdz 24 gadu vecumam ir 20 procenti (noapaļoti līdz pilniem *euro)* no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī un personām ar invaliditāti kopš bērnības ir 30 procenti (noapaļoti līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī. |
| 1. Fiskālā ietekme uz pašvaldības budžetu | Saistošo noteikumu īstenošanai finansējums ik gadu tiek paredzēts pašvaldības budžetā.  Plānojot 2025.gada budžetu tiek ņemts vērā, ka pašvaldības izdevumi piešķirot pabalstu ikmēneša izdevumiem bārenim un bez vecāku gādības palikušajam bērnam pēc pilngadības sasniegšanas līdz 24 gadu vecumam, no 2025.gada 1.janvāra palielināsies, pabalsts plānots – 166 *euro* apmērā mēnesī (2024.gadā - 137 *euro*) un pilngadību sasniegušajam bērnam ar invaliditāti – 226 *euro* mēnesī (2024.gadā - 206 *euro*).  Nepieciešamie līdzekļi pabalstam ikmēneša izdevumiem bārenim un bez vecāku gādības palikušajam bērnam pēc pilngadības sasniegšanas līdz 24 gadu vecumam 2025.gadam ir 67 896 *euro* apmērā.  Saistošo noteikumu izpilde tiks īstenota esošo cilvēkresursu ietvaros, papildus resursi sakarā ar jaunu institūciju vai darba vietu veidošanu un esošo institūciju kompetences paplašināšana, lai nodrošinātu Saistošo noteikumu izpildi, nav nepieciešama. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošajos noteikumos tiek mainīts formulējums atbilstoši MK noteikumu Nr.857 noteiktajam.  Saistošie noteikumi neietekmēs vidi, iedzīvotāju veselību, uzņēmējdarbības vidi pašvaldības teritorijā un konkurenci. |
| 1. Ietekme uz administratīvajām procedūrām un to izmaksām | Institūcija, kurā privātpersona var vērsties Saistošo noteikumu piemērošanā ir Balvu novada Sociālā pārvalde.  Nav paredzamas papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildes nodrošināšanai papildus resursi un pašvaldības institūciju struktūras izmaiņas nav nepieciešamas. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerēto mērķu sasniegšanai un paredz tikai tādus pasākumus, kas nepieciešami šo mērķu īstenošanai. |
| 1. Izstrādes gaitā veiktās konsultācijas ar privātpersonām un institūcijām | Saistošie noteikumi izskatīti un atbalstīti Sociālās un veselības aprūpes jautājumu komitejā.  Atbilstoši Pašvaldību likuma 46.panta trešajā daļā noteiktajam, saistošo noteikumu projekts tika publicēts Balvu novada pašvaldības oficiālajā tīmekļvietnē www.balvi.lv no 2024.gada …novembrim līdz 2024.gada …novembrim sabiedrības viedokļa noskaidrošanai. Viedokļi un priekšlikumi par saistošo noteikumu projektu ir/nav saņemti. |